Wolk van onreg hang oor Bokke
Ek probeer al die laaste week hard om entoesiasties te raak oor die Bokke se toer na die Britse Eilande, maar ek is bevrees ek kan myself net nie tot opgewondenheid beweeg nie. Miskien is dit die wolk van onreg wat oor die span hang wat my entoesiasme demp.
Jake White se amateuragtige pogings om die insluiting van Bobo bo Ettienne Botha te regverdig was werklik lagwekkend. Dit is insiggewend dat al die benadeeldes uit die noordelike provinsies kom. Benewens Ettienne en Gary Botha moes Wickus van Heerden, Richard Bands en Pedrie Wannenburg ook daar gewees het. Dis skokkend om te dink dat die drie beste hakers in die land nie op die toer sal wees nie - Gary Botha, Schalk Britz en Naka Drotsk� vir di� wat dink dit is 'n wilde stelling.
3Die vraag is, wat moet Ettienne Botha n�g doen om vir die Bokke gekies te word? Ek stel voor hy nooi Jake om by sy ou skool te kom praat. Die uitnodigings werk goed vir die Kaapse spelers, dalk kan dit ook vir hom werk.
Vir diegene wat mag dink dat ek teen kwotas en regstellende aksie is, julle is verkeerd. Ek dink dis 'n puik idee om die talentbasis te verbreed, en ons Afrikaners het mos maar soms 'n hupstootjie nodig, maar dis nie nodig om belaglik te raak nie. En om vir Bobo te kies verskuif die grense van belaglikheid.
Dis ironies dat die Cheetahs meer voorspelers in die Bokspan het ten spyte van die feit dat die Bulle woer-woer met hulle gespeel het. Die Bulle se oorheersing van die Curriebeker die afgelope drie jaar het geen indruk op Jake gelaat nie. Hy het nog maar steeds sy vriendekring en die Minister se kwotaspelers gekies.
Jake kan gerus terugdink aan wat met die W�reldbekerkrieket gebeur het. Suid-Afrika het sy voorkeurspan gekies en die ander vyf plekke aan kwotaspelers afgestaan. Toe Shane Warne nog boonop uit die Aussies se span onttrek, was die pad oop vir Suid-Afrika - altans so het ons gedink. Toe Allan Donald skielik nie die mas opkom nie, kon geeneen van die politieke kandidate sy plek behoorlik volstaan nie. Die gevolg was 'n vroe� exit. Dieslfde kan met Jake gebeur. Onreg het daardie manier om jou in te haal as jy dit die minste verwag. Ek dink hier aan 'n kwarteindrondewedstryd teen Ierland in 2007, of so iets.
Ek glo Jake se geluk sal nou hou. Die feit dat hy nie die flambojante Franse op sy toerprogram het nie, red waarskynlik sy vel. Wen die Bokke, soos wat ek verwag die geval gaan wees, gaan Jake ikonstatus geniet. Ek glo egter die spook van Ettienne Botha sal een of ander tyd toeslaan en die seepbel van Jake en sy vriendekring prik.
Alhoewel die Bulle toe die Curriebekerfinaal speel-speel gewen het, het die Cheetahs goeie veggees aan die dag gel�. Ek het tussen die Cheetah-ondersteuners gesit en was be�ndruk met hulle ondersteuners se goeie sportmangees en sportvrougees. John Kerry kon nie met meer styl verloor het nie. Dalk kry hulle onder Rassie weer eendag 'n wenkans.
Wat die Bokke se wedstryd teen Wallis betref, dink ek nie die Bokke sal sukkel om by die Jones-ouens te bly nie. My voorspelling is 'n oorwinning met 15 punte.